पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। जिला परिषद जोधपुर में एलडीसी के 707 पद पर सीधी भर्ती में पहली व दूसरी सूची में वंचित रहे अभ्यर्थी मंगलवार व बुधवार को अपने दस्तावेज की जांच करवा सकते हैं। यह अंतिम अवसर होगा, इसके बाद दस्तावेजों की जांच नहीं की जाएगी। इससे पहले सोमवार को कुल 283 अभ्यर्थियों ने अपने मूल दस्तावेज की जांच करवाई।
जिला परिषद के एसीईओ चूना राम विश्नोई ने बताया कि पंचायतराज विभाग की ओर से एलडीसी के पद पर भर्ती के लिए जारी दूसरी सूची में 1900 से अधिक अभ्यर्थियों में से 283 ने सोमवार को अपने मूल दस्तावेज क ी जांच करवा ली है।उन्होंने बताया कि अब तक वंचित रहे सभी वर्ग के अभ्यर्थी 11-12 जून को शास्त्री नगर स्थित राजकीय विशिष्ट पूर्वा उप्रावि ,लाचू कॉलेज के पास केंद्र पर पहुंच कर जांच करवा सकते हैं।उन्होंने बताया कि शेष रहे सभी वर्ग के अभ्यर्थियों के लिए यह अंतिम मौका है, इसके बाद मूल दस्तावेज की जांच नहीं करवा सकेंगे।
फर्जी प्रमाण-पत्र लाने से बाज आए : सीईओ मगनलाल योगी ने बताया कि कंप्यूटर योग्यता परीक्षा आरकेसीएल का 30 मई को परिणाम घोषित होने पर जो अभ्यर्थी फैल हो गए थे,वे फर्जी कंप्यूटर योग्यता प्रमाण पत्र प्रस्तुत कर रहे हैं। ऐसे अभ्यर्थियों को बार बार चेतावनी दी जा रही है।इसके बावजूद फर्जी प्रमाण पत्र पेश कर सरकारी नौकरी प्राप्त करने का प्रयास कर रहे हैं,उनके खिलाफ पुलिस में अपराध दर्ज कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn